לאחר 42 שנים של שירות במינהל המכס פורש ראובן מלצר מתפקידו. במכתב פרידה כותב מלצר: " תמיד ראיתי את עבודתי במכס, בתפקיד זה או אחר, כשליחות וכחובת שירות"
ראובן מלצר
ראובן מלצר, סגן ראש מינהל המכס פורש מתפקידו. זאת לאחר שתרם 42 שנים של עבודה במינהל המכס.
במכתב ששלח לבכירים בלשכות המסחר, ארגון התאגידים של סוכני המכס והמשלחים הבינלאומיים, לשכת סוכני המכס והמשלחים הבינלאומיים וחטיבת חברות הבלדרות הבינלאומית כותב מלצר: "כפי שאני מקווה שאתם יודעים, תמיד ראיתי את עבודתי במכס, בתפקיד זה או אחר, כשליחות וכחובת שירות. השתדלתי לשלב כמיטב יכולתי את התפקידים הסותרים לא פעם של מינהל המכס: לאכוף את החוק ולסייע ככל שניתן לציבור הלקוחות: אתם".
במכתב הפרידה מודה מלצר לכל מי שעמד עימו על קשר מקצועי לאורך השנים על שיתוף הפעולה במהלך השנים. הוא מוסיף כי, "אני יודע שתמשיכו לקבל שירות ולמצוא אוזן קשבת במטה מינהל המכס".
כפי שמפרט מלצר במכתבו, לתפקידיו השונים אותם מילא בשנים האחרונות מספר מחליפים. בנושא תהליך שחרור ובלדרות כן בנושא הקניין הרוחני יטפלו מעתה אבירם אברמוביץ ויפית חודדה. בנושא סוכני מכס, פקידים רשויים ומשלחים יטפלו אבירם אברמוביץ ונאוה קלימי. בייבוא לאוטונומיה יטפלו אבירם אברמוביץ, אלי מור ומירב בר.